
ДО 
ОБЩИНСКИ СЪВЕТ 
ГР. ПОМОРИЕ


Д О К Л А Д Н А    З А П И С К А
От Милчо Талев – Директор на Градска художествена галерия „Дечко Стоев“ Поморие

Относно: Съгласуване на актуални цени на входни такси за Градска художествена галерия „Дечко Стоев“ Поморие

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Цените на билети за посещение на ГХГ „Дечко Стоев“, за използване на залите за мероприятия и др. са определени  в Раздел IV на  Наредба № 11 за определянето и администрирането на местните такси и цени на услуги и права на територията на община Поморие.
Съгласно Правилника на ГХГ „Дечко Стоев“, който е приет на основание чл. 17, ал. 2, т. 4 от закона за културното наследство, от Общински съвет Поморие, и е съгласуван от Министъра на културата, тези цени следва да се определят със Заповед на директора на галерията.
В същият дух е и съдържанието на чл. 187, ал.2 от Закона за културното наследство, съгласно който:  „Цените на входните билети в държавните и общинските музеи се определят от техния директор съгласувано с финансиращия музея орган.“
Разпоредбите на Закона за културното наследство се прилагат и по отношение на градска художествена галерия „Дечко Стоев“ на основание § 1 от Допълнителните разпоредби на ЗКН, който гласи, че: „Държавните и общинските художествени галерии са със статут на музей“.

С оглед гореизложеното Ви предлагам да приемете следното
[bookmark: _GoBack]РЕШЕНИЕ:
На основание чл. 21, ал. 1, т. 23 от Закона за местното самоуправление и местната администрация и чл. 187, ал. 2 от Закона за културното наследство, Общински съвет – Поморие съгласува актуални цени на входни такси за Градска художествена галерия „Дечко Стоев“ Поморие, считано от 01.06.2025г., както следва: 

	Такса вход за посещение на галерията
	2,00 лв. 

	Такса вход за представителна изложба
	5,00 лв.






С уважение,

Милчо Талев
Директор на ГХГ „Дечко Стоев“ Поморие








Янчо Илиев:……………………
/заместник - кмет на Община Поморие/

